-สำเนา-

**รายงานการประชุมสภาเทศบาลตำบลครบุรีใต้**

**สมัยสามัญ สมัยที่ 3 ครั้งที่ 1 ประจำปี พ.ศ. 2563**

**วันที่ 14 สิงหาคม 2563 เวลา 09.00 น.**

**ณ ห้องประชุมสภาเทศบาลตำบลครบุรีใต้**

\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุชล รวมครบุรี | ประธานสภาเทศบาล | สุชล รวมครบุรี |  |
| 2 | นายเสน่ห์ พิมพ์ทองครบุรี | รองประธานสภาเทศบาล | เสน่ห์ พิมพ์ทองครบุรี |  |
| 3 | น.ส.เกษร ไทยสำโรง | สมาชิกสภาเทศบาลเขต 1 | เกษร ไทยสำโรง |  |
| 4 | นายชิต ซึมครบุรี | สมาชิกสภาเทศบาลเขต 1 | ชิต ซึมครบุรี |  |
| 5 | นายวิสุทธิ์ ลาครบุรี | สมาชิกสภาเทศบาล เขต 1 | วิสุทธิ์ ลาครบุรี |  |
| 6 | นายสมัย เพลครบุรี | สมาชิกสภาเทศบาล เขต 1 | สมัย เพลครบุรี |  |
| 7 | นายวินัย จันสำโรง | สมาชิกสภาเทศบาล เขต 2 | วินัย จันสำโรง |  |
| 8 | นายสมบัติ เจตนาดี | สมาชิกสภาเทศบาลเขต 2 | สมบัติ เจตนาดี |  |
| 9 | นางโสภา จีนสำโรง | สมาชิกสภาเทศบาล เขต 2 | โสภา จีนสำโรง |  |
| 10 | นายสำราญ ปีบกระโทก | สมาชิกสภาเทศบาลเขต 2 | สำราญ ปีบกระโทก |  |
| 11 | นายธีระพงษ์ ครั่งกระโทก | สมาชิกสภาเทศบาลเขต 2 | ธีระพงษ์ ครั่งกระโทก |  |
| 12 | นายอาคม ทองวงษา | เลขานุการสภาเทศบาล | อาคม ทองวงษา |  |

**ผู้­ลาประชุม** ไม่มี

**ผู้ขาดประชุม** ไม่มี

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสมชาติ เดชดอน | นายกเทศมนตรี | สมชาติ เดชดอน |  |
| 2 | นายสนอง กาศกระโทก | รองนายกเทศมนตรี | สนอง กาศกระโทก |  |
| 3 | นายนพดล ห่ามกระโทก | รองนายกเทศมนตรี | นพดล ห่ามกระโทก |  |
| 4 | นายเรวัติ นิธิพงศ์ไพบูลย์ | เลขานุการนายกฯ | เรวัติ นิธิพงศ์ไพบูลย์ |  |
| 5 | นายบุญมี คนโทฉิมพาลี | ที่ปรึกษานายกฯ | บุญมี คนโทฉิมพาลี |  |

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 6 | นายชู คงรักษาเกียรติ | ปลัดเทศบาล | ชู คงรักษาเกียรติ |  |
| 7 | นางอโนทัย ชอบสว่าง | รองปลัดเทศบาล | อโนทัย ชอบสว่าง |  |
| 8 | นายทศพล ห่ามกระโทก | หัวหน้าสำนักปลัด | ทศพล ห่ามกระโทก |  |
| 9 | นางวรุณยุพา อนุชาติตระกูล | ผอ.กองคลัง | วรุณยุพา อนุชาติตระกูล |  |
| 10 | นางฐิชารัตน์ ดำกฤษฎา | ผอ.กองช่าง | ฐิชารัตน์ ดำกฤษฎา |  |
| 11 | นางสาวเบญจวรรณ พฤกษา | ผอ.กองการศึกษา | เบญจรรรณ พฤกษา |  |
| 12 | นายประเสริฐ ว่องไวเจริญสุข | ผอ.กองสวัสดิการสังคม | ประเสริฐ ว่องไวเจริญสุข |  |
| 13 | นายเจษฎาภรณ์ แดมโนนโพธิ์ | นายช่างโยธา | เจษฎาภรณ์ แดมโนนโพธิ์ |  |
| 14 | นางสาวสุชีรา กร่อยกระโทก | นักวิเคราะห์ฯ | สุชีรา กร่อยกระโทก |  |
| 15 | นางบุญญารัตน์ เครือวัลย์ | ผช.นักวิเคราะห์ฯ | บุญญารัตน์ เครือวัลย์ |  |

**เริ่มประชุม เวลา 09.10 น.**

เรียนท่านประธานสภาเทศบาล สมาชิกสภาเทศบาล คณะผู้บริหารและผู้เข้าร่วมประชุมทุกท่าน ผมนายอาคม ทองวงษา เลขานุการสภาเทศบาล ได้ตรวจสอบรายชื่อสมาชิกสภาผู้มาประชุมที่ได้ลงชื่อไว้ มีสมาชิกมาประชุม จำนวน 12 ท่าน เชิญสมาชิกสภาทุกท่านเข้าห้องประชุมและนั่งประจำที่ตามที่จัดไว้ให้ เมื่อที่ประชุมพร้อมแล้ว ขอเชิญท่านประธานสภาเทศบาล จุดธูปเทียนบูชาพระรัตนตรัยสวดมนต์ไหว้พระพร้อมกัน และเปิดการประชุมเพื่อดำเนินการตามระเบียบวาระที่กำหนดไว้ต่อไป ขอเรียนเชิญครับ

(นายอาคม ทองวงษา)

เลขานุการสภาเทศบาล

 เรียนท่านนายกเทศมนตรี คณะผู้บริหาร หัวหน้าส่วนราชการ และสมาชิกสภาเทศบาลทุกท่าน วันนี้เป็นการประชุมสภาเทศบาล สมัยสามัญ สมัยที่ 3 ครั้งที่ 1 ประจำปี พ.ศ. 2563 มีสมาชิกสภามาประชุม จำนวน 12 ท่าน ครบองค์ประชุม จึงขอเปิดการประชุมตามระเบียบวาระที่กำหนดไว้ดังนี้

(นายสุชล รวมครบุรี)

ประธานสภาเทศบาล

**ระเบียบวาระที่ 1 เรื่องที่ประธานจะแจ้งให้ที่ประชุมทราบ**

(นายสุชล รวมครบุรี)

ประธานสภาเทศบาล

 สำหรับเรื่องที่ประธานจะแจ้งให้ที่ประชุมทราบวันนี้ มี 7 เรื่อง คือ

**๑.๑ สถานการณ์โรคโควิด 2019**

 ไวรัสโคโรน่าสายพันธุ์ใหม่ หรือที่เรียกอีกชื่อหนึ่งว่า COVID-19 ปัจจุบันเชื้อไวรัสนี้สามารถแพร่กระจายจากคนสู่คนได้ จากการถูกไอ จาม หรือสัมผัสกับสารคัดหลั่งของคนที่ป่วย ดังนั้นเราควรดูแลตนเองเพื่อให้ห่างไกลจากเชื้อไวรัสโคโรน่า โดยมีวิธีการรับมือ ดังนี้

 1. เชื้อไวรัสนี้ติดต่อผ่านทางลมหายใจ สารคัดหลั่ง เช่น น้ำมูก น้ำลาย ควรสวมหน้ากากอนามัยหรือหน้ากากผ้าเพื่อป้องกันตนเอง

 2. เชื้อไวรัสโคโรน่าติดต่อในสัตว์เลี้ยงลูกด้วยนม เนื้อสัตว์ เช่น เนื้อหมู เนื้อวัว ควรรับประทานแบบสุกเท่านั้น

 3. ควรรับประทานอาหารที่สุกแล้ว งดอาหารดิบ และเนื้อสัตว์ป่า

 4. หมั่นล้างมือหรือเช็ดด้วยแอลกอฮอล์

 5. ไม่อยู่ใกล้ชิดผู้ป่วยที่ไอ จาม

 6. หลีกเลี่ยงการอยู่ในสถานที่แออัด และมีมลภาวะเป็นพิษ

 7. งดเดินทางไปยังพื้นที่เสี่ยงโรคระบาด

 8. ไม่นำมือมาสัมผัสตา จมูก ปาก ถ้าไม่จำเป็น

 9. ไม่ใช้สิ่งของร่วมกับผู้อื่น เช่น ผ้าเช็ดหน้า แก้วน้ำ ฯลฯ

**๑.๒ ขอบคุณโครงการแก้ไขปัญหาผักตบชวาและวัชพืช**

ตามที่เทศบาลตำบลครบุรีใต้ ได้ดำเนินการแก้ไขปัญหาผักตบชวาและกำจัดวัชพืชในลำคลอง เป็นไปตามเจตนารมของรัฐบาล ซึ่งผักตับชวาและวัชพืชก่อให้เกิดปัญหาความตื้นเขินในแหล่งกักเก็บน้ำ กีดขวางการระบายน้ำของแม่น้ำลำคลอง การขยายพันธุ์สัตว์น้ำ ฯลฯ สร้างความเดือดร้อนและส่งผลกระทบต่อการดำเนินชีวิตและการประกอบอาชีพของประชาชน โดยเทศบาลตำบลครบุรีใต้ ได้ดำเนินการแก้ไขปัญหาผักตบชวาและวัชพืชในลำคลองมาโดยตลอด ขอขอบคุณนายสมชาติ เดชดอน นายกเทศมนตรี คณะผู้บริหาร รองประธานสภาเทศบาล สมาชิกสภาเทศบาล กำนัน ผู้ใหญ่บ้าน ข้าราชการพนักงานและประชาชน ที่มีส่วนร่วมทุกคน

**๑.๓ โครงการปลูกป่า วันที่ 11 สิงหาคม 2563**

ตามที่เทศบาลตำบลครบุรีใต้ ได้ดำเนินโครงการ รักน้ำ รักป่า รักษาแผ่นดิน โดยปลูกต้นประดู่ ทะยูง ยางนา ไผ่ มะค่า ฯลฯ จำนวน ๔๐๐ ต้น บริเวณป่าสาธารณะบ้านมาบพิมานพัฒนา หมู่ที่ ๙ ซึ่งเป็นไปตามโครงการและกิจกรรมปลูกต้นไม้และปลูกป่าเฉลิมพระเกียรติ เนื่องในโอกาสมหามงคล พระราชพิธีบรมราชาภิเษก ภายใต้ชื่อ “รวมใจไทย ปลูกต้นไม้ เพื่อแผ่นดิน” สืบสานสู่ ๑๐๐ ล้านต้น และวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระชนมพรรษาครบ ๘๘ พรรษา ในวันที่ ๑๒ สิงหาคม ๒๕๖๓ เพื่อถวายเป็นพระราชกุศล ขอขอบพระคุณทุกท่านเป็นอย่างสูง

**๑.๔ โรคไข้เลือดออก**

 ด้วยสถานการณ์โรคไข้เลือดออกจังหวัดนครราชสีมา อยู่ในลำดับที่ ๕ ของประเทศ มีผู้เสียชีวิต ๒ ราย เทศบาลตำบลครบุรีใต้ ดำเนินการฉีดพ้นหมอกควัน โรงเรียน วัด ศูนย์พัฒนาเด็กเล็ก หมู่บ้าน ชุมชนอย่างต่อเนื่อง และประชาสัมพันธ์ให้ทุกครัวเรือนปฏิบัติตามมาตรการ ๕ป ๒ข ได้แก่

ป ๑ ปิด ปิดภาชนะให้มิดชิด

ป ๒ เปลี่ยน เปลี่ยนน้ำถังเก็บน้ำทุก ๗ วัน

ป ๓ ปล่อย ปล่อยปลากินลูกน้ำ

ป ๔ ปรับ ปรับปรุงสิ่งแวดล้อมให้ปลอดโปร่ง โล่งสะอาด

ป ๕ ปฏิบัติ ปฏิบัติเป็นประจำจนเป็นนิสัย

ข ๑ ขัด ขัดล้างโอ่ง ภาชนะให้สะอาด

ข ๒ ขยะ กำจัดขยะทั้งในและนอกครัวเรือน

**๑.๕ ปัญหาขยะ การคัดแยกขยะ การเผาขยะ PM2.5**

เทศบาลตำบลครบุรีใต้ ต้องดำเนินการตามแผนปฏิบัติการจัดการขยะมูลฝอยชุมชน “จังหวัดสะอาด” ประจำปี ๒๕๖๓ ภายใต้แผนปฏิบัติการฯ จำนวน ๓ ระยะ ได้แก่ ต้นทางคือ การลดปริมาณขยะและส่งเสริมการคัดแยกขยะต้นทาง กลางทางคือ การจัดทำระบบเก็บขนอย่างมีประสิทธิภาพ และปลายทางคือ ขยะมูลฝอยได้รับการกำจัดอย่างถูกต้องตามหลักวิชาการ โดยใช้หลักการ ๓ข ใช้น้อย ใช้ซ้ำและนำกลับมาใช้ใหม่ หรือ ๓Rs Reduce Reuse Recycle

**๑.๖ โครงการขุดลอกคลอง โครงการถนน**

1. โครงการก่อสร้างถนนแอสฟัลติกคอนกรีตบ้านคลองยาง หมู่ที่ 3 – บ้านหนองโสน หมู่ที่ 1 วงเงินสัญญา 3,388,000 บาท เบิกจ่ายแล้ว

๒. โครงการก่อสร้างถนนแอสฟัลติกคอนกรีตบ้านมาบพิมานพัฒนา หมู่ที่ 9 ถึง บ้านตลิ่งชัน วงเงินสัญญา 4,888,000 บาท เบิกจ่ายแล้ว

๓. โครงการก่อสร้างถนนแอสฟัสติกคอนกรีตบ้านมาบพิมาน หมู่ที่ ๙ – บ้านหนองแวง วงเงินสัญญา 5,158,000 บาท เบิกจ่ายแล้ว

๔. โครงการขุดลอกแหล่งน้ำสระประปา หมู่ที่ 9 งบประมาณจัดสรร 1,190,000 บาท อยู่ระหว่างดำเนินการ

๕. โครงการขุดลอกแหล่งน้ำหนองขี้กา หมู่ที่ 9 งบประมาณจัดสรร 949,000 บาท อยู่ระหว่างดำเนินการ

๖. โครงการขุดเจาะบ่อบาดาลบ้านคุ้มเจริญ หมู่ที่ 14 งบประมาณจัดสรร 220,000 บาท อยู่ระหว่างดำเนินการ

7. โครงการขุดเจาะบ่อบาดาลบ้านซับก้านเหลือง หมู่ที่ 4 งบประมาณจัดสรร 188,000 บาท อยู่ระหว่างดำเนินการ

๘. โครงการขุดลอกอ่างเก็บน้ำซับสุด หมู่ที่ 4 งบประมาณจัดสรร 456,000 บาท อยู่ระหว่างดำเนินการ

9. โครงการขุดลอกคลองธรรมชาติบ้านคอกช้าง หมู่ที่ 11 งบประมาณจัดสรร 442,600 บาท อยู่ระหว่างดำเนินการ

โครงการตามเทศบัญญัติงบประมาณรายจ่ายประจำปีงบประมาณ พ.ศ. 2563

1. โครงการก่อสร้างถนนคอนกรีตเสริมเหล็กสระผักโพด หมู่ที่ 2 วงเงินสัญญา 615,000 บาท ผู้รับจ้างกำลังดำเนินการ
2. โครงการก่อสร้างถนนแอสฟัลติกคอนกรีตบ้านหนองหว้า หมู่ที่ 7 วงเงินสัญญา 1,716,000 บาท ผู้รับจ้างกำลังดำเนินการ

**๑.7 รายงานสถานะทางการเงิน กองคลัง (รับ-จ่าย)**

สำหรับรายงานสถานะทางการเงิน ในปีงบประมาณ พ.ศ. 2563 ณ วันที่ 31 กรกฎาคม 2563 เทศบาลตำบลครบุรีใต้ มีสถานะการคลัง ดังนี้

* รายรับจริง จำนวน 39,520,127.39 บาท
* รายจ่ายจริง จำนวน 34,282,627.81 บาท
* เงินฝากธนาคาร จำนวน 32,619,467.00 บาท
* เงินสะสม จำนวน 16,978,846.30 บาท
* เงินทุนสำรองเงินสะสม จำนวน 12,486,405.52 บาท

ครับก็ต้องขอขอบคุณทางคณะผู้บริหาร และเจ้าหน้าที่ที่ให้ความอนุเคราะห์ข้อมูลให้ผมได้ชี้แจงให้สมาชิกสภาเทศบาลทุกท่านได้รับทราบ ขอบคุณครับ

ที่ประชุม รับทราบ

**ระเบียบวาระที่ 2 รับรองรายงานการประชุมครั้งที่ผ่านมา**

2.1 รับรองรายงานการประชุมสภา**สามัญ สมัยที่ 2 ครั้งที่ 1 ประจำปี พ.ศ. 2563 เมื่อวันที่ 29 พฤษภาคม 2563**

(นายสุชล รวมครบุรี)

ประธานสภาเทศบาล

ตามที่เลขานุการสภาได้ส่งสำเนารายงานการประชุมสภาสมัยสามัญ สมัยที่ 2 ครั้งที่ 1 ประจำปี พ.ศ. 2563 เมื่อวันที่ 29 พฤษภาคม 2563 ให้สมาชิกสภาทุกท่านได้ตรวจสอบรายงานการประชุมดังกล่าวล่วงหน้าแล้วนั้น ขอเชิญเลขานุการสภาชี้แจงรายละเอียดครับ

เรียนท่านประธานสภาเทศบาล คณะผู้บริหาร สมาชิกสภาเทศบาลตลอดจนหัวหน้าส่วนราชการทุกท่าน ผมนายอาคม ทองวงษา เลขานุการสภาเทศบาล ขอชี้แจงระเบียบข้อกฎหมายที่เกี่ยวข้องพอสังเขปดังนี้

(นายอาคม ทองวงษา)

เลขานุการสภาเทศบาล

 ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 หมวด 2 ข้อ 33 วรรคสอง การแก้ไขถ้อยคำในรายงานการประชุม ให้กระทำโดยมติของที่ประชุมสภาท้องถิ่น ดังนั้นจึงเสนอมายังสภาเพื่อพิจารณา หากสมาชิกสภาต้องการจะแก้ไขถ้อยคำใดก็เสนอต่อสภาเทศบาล เพื่อขอมติสภาเป็นผู้แก้ไขถ้อยคำ และขอให้สมาชิกสภาเทศบาลทุกท่านได้ตรวจสอบรายงานการประชุมอีกครั้งหนึ่ง หากมีข้อความใดที่ยังไม่สมบูรณ์หรือจะแก้ไข ก็เสนอต่อที่ประชุมสภาเพื่อขอมติแก้ไขถ้อยคำได้เลยครับ

 ตามที่เลขานุการสภาได้ชี้แจงและส่งสำเนารายงานการประชุมให้สมาชิกสภาเทศบาล ได้มีโอกาสตรวจดูได้ก่อนเวลาประชุมไม่น้อยกว่าหนึ่งวัน เพื่อให้สภารับรองรายงานการประชุมนั้น สมาชิกสภาท่านใดจะแก้ไขถ้อยคำก็เสนอต่อที่ประชุมสภา เชิญเสนอได้เลยครับ

(นายสุชล รวมครบุรี)

ประธานสภาเทศบาล

 เมื่อสมาชิกสภาเทศบาลทุกท่าน ได้ตรวจสอบรายงานการประชุมโดยละเอียดแล้วปรากฏว่าไม่มีสมาชิกสภาท่านใด ขอแก้ไขถ้อยคำหรือเพิ่มเติมรายงานการประชุม ดังนั้นผมขอมติที่ประชุมว่าเห็นควรรับรองรายงานการประชุมสภาเทศบาลตำบลครบุรีใต้ สมัยสามัญ สมัยที่ 2 ครั้งที่ 1 ประจำปี พ.ศ. 2563 เมื่อวันที่ 29 พฤษภาคม 2563 หรือไม่ ให้ลงมติเป็น 2 กรณี คือ “รับรอง” หรือ “ไม่รับรอง” โดยเปิดเผยด้วยวิธีการยกมือพ้นศีรษะ โปรดยกมือขึ้นครับ

มติที่ประชุม มีมติรับรองรายงานการประชุมสภาเทศบาลตำบลครบุรีใต้ สมัยสามัญ สมัยที่ 2 ครั้งที่ 1 ประจำปี พ.ศ. 2563 เมื่อวันที่ 29 พฤษภาคม 2563 ดังนี้

 จำนวนสมาชิกสภา ทั้งหมด 12 คน มีสมาชิกสภา อยู่ในห้องประชุม 12 คน

 รับรอง 12 เสียง ไม่รับรอง 0 เสียง

 งดออกเสียง 0 เสียง

**ระเบียบวาระที่ 3 กระทู้ถาม**

-ไม่มี-

**ระเบียบวาระที่ 4 เรื่องที่เสนอใหม่**

 **4.1 ญัตติ เรื่อง พิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2564 (วาระที่หนึ่ง : รับหลักการ)**

(นายสุชล รวมครบุรี)

ประธานสภาเทศบาล

 สำหรับญัตติ เรื่อง พิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2564 วาระที่หนึ่ง ขั้นรับหลักการ ผู้เสนอญัตติคือนายสมชาติ เดชดอน นายกเทศมนตรีตำบลครบุรีใต้ ขอเชิญท่านนายกเทศมนตรีได้แถลงหลักการและเหตุผล รวมทั้งรายละเอียดแห่งร่างเทศบัญญัติดังกล่าวต่อที่ประชุมสภาเทศบาล เพื่อให้สมาชิกสภาเทศบาลทุกท่านได้พิจารณาครับ

เรียนท่านประธานสภาเทศบาล รองประธานสภา และสมาชิกสภาทุกท่าน ผมนายสมชาติ เดชดอน นายกเทศมนตรีตำบลครบุรีใต้ ขอเสนอร่างเทศบัญญัติงบประมาณรายจ่ายประจำปีงบประมาณ พ.ศ. 2564 รายละเอียดดังนี้

(นายสมชาติ เดชดอน)

นายกเทศมนตรี

 **คำแถลงงบประมาณ** ประกอบร่างเทศบัญญัติงบประมาณรายจ่ายประจำปีงบประมาณ พ.ศ. 2564 บัดนี้ถึงเวลาที่คณะผู้บริหารของเทศบาลตำบลครบุรีใต้ จะได้เสนอร่างเทศบัญญัติงบประมาณรายจ่ายประจำปีต่อสภาเทศบาลตำบลครบุรีใต้อีกครั้งหนึ่ง ฉะนั้นในโอกาสนี้คณะผู้บริหารเทศบาลตำบลครบุรีใต้ จึงขอชี้แจงให้ท่านประธานและสมาชิกทุกท่านได้ทราบถึงสถานะการคลัง ตลอดจนหลักการและแนวนโยบายการดำเนินการ ในปีงบประมาณ พ.ศ. 2564 ดังต่อไปนี้

1. **สถานะการคลัง**
	1. งบประมาณรายจ่ายทั่วไป

 ในปีงบประมาณ พ.ศ. 2563 ณ วันที่ 15 เดือน มิถุนายน พ.ศ. 2563 เทศบาลตำบลครบุรีใต้ มีสถานะการเงิน ดังนี้

* + 1. เงินฝากธนาคาร จำนวน 33,534,133.46 บาท
		2. เงินสะสม จำนวน 16,978,846.30 บาท
		3. เงินทุนสำรองเงินสะสม จำนวน 12,486,405.52 บาท
		4. รายการกันเงินไว้แบบก่อหนี้ผูกพันและยังไม่ได้เบิกจ่าย จำนวน 0 โครงการ

 รวม 0.00 บาท

* + 1. รายการที่ได้กันเงินไว้โดยยังไม่ได้ก่อหนี้ผูกพัน จำนวน 0 โครงการ

 รวม 0.00 บาท

* 1. เงินกู้คงค้าง จำนวน 0.00 บาท
1. **การบริหารงบประมาณ ในปีงบประมาณ พ.ศ. 2563 ณ วันที่ 15 เดือน มิถุนายน พ.ศ. 2563**
2. รายรับจริง จำนวน 35,782,740.66 บาท ประกอบด้วย

หมวดภาษีอากร จำนวน 13,217.75 บาท

หมวดค่าธรรมเนียมค่าปรับ และใบอนุญาต จำนวน 190,064,70 บาท

หมวดรายได้จากทรัพย์สิน จำนวน 118,150.84 บาท

หมวดรายได้จากสาธารณูปโภคและการพาณิชย์ จำนวน 0.00 บาท

หมวดรายได้เบ็ดเตล็ด จำนวน 580.00 บาท

หมวดรายได้จากทุน จำนวน 0.00 บาท

หมวดภาษีจัดสรร จำนวน 11,959,676.37 บาท

หมวดเงินอุดหนุนทั่วไป จำนวน 23,501,051.00 บาท

1. เงินอุดหนุนที่รัฐบาลให้โดยระบุวัตถุประสงค์ จำนวน 55,273.00 บาท
2. รายจ่ายจริง จำนวน 28,634,106.70 บาท ประกอบด้วย

งบกลาง จำนวน 10,101,552.00 บาท

งบบุคลากร จำนวน 9,524,656.50 บาท

งบดำเนินงาน จำนวน 4,946,548.26 บาท

งบลงทุน จำนวน 3,137,349.94 บาท

งบรายจ่ายอื่น จำนวน 0.00 บาท

งบเงินอุดหนุน จำนวน 924,000.00 บาท

1. รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 55,273.00 บาท
2. รายจ่ายที่จ่ายจากเงินสะสม จำนวน 4,928,484.37 บาท
3. รายจ่ายที่จ่ายจากเงินทุนสำรองเงินสะสม จำนวน 0.00 บาท
4. รายจ่ายที่จ่ายจากเงินกู้ จำนวน 0.00 บาท
5. **งบเฉพาะการ**

**ประเภทกิจการประปา กิจการงบประมาณเฉพาะกิจการประปา**

ปีงบประมาณ พ.ศ. 2563 ณ วันที่ 15 เดือน มิถุนายน พ.ศ. 2563

รายรับจริง จำนวน 320,415.00 บาท

รายจ่ายจริง จำนวน 266,004.91 บาท

กำไรสะสม จำนวน - บาท

เงินสะสม จำนวน - บาท

ทุนสำรองเงินสะสม จำนวน - บาท

กู้เงินจากธนาคาร/ก.ส.ท./อื่น ๆ จำนวน - บาท

ยืมเงินสะสมจากเทศบาล จำนวน - บาท

เงินฝากธนาคาร จำนวน 1,189,530.22 บาท

ทรัพย์รับจำนำ จำนวน - บาท

**คำแถลงงบประมาณประจำปีงบประมาณ พ.ศ. 2564**

**เทศบาลตำบลครบุรีใต้ อำเภอครบุรี จังหวัดนครราชสีมา**

|  |  |  |  |
| --- | --- | --- | --- |
| **รายรับ** | **รายรับจริง****ปี 2562** | **ประมาณการ****ปี 2563** | **ประมาณการ****ปี 2564** |
| **รายได้จัดเก็บเอง** |  |  |  |
| หมวดภาษีอากร | 232,049.13 | 246,000.00 | 256,000.00 |
| หมวดค่าธรรมเนียม ค่าปรับ และใบอนุญาต | 243,502.50 | 78,000.00 | 78,000.00 |
| หมวดรายได้จากทรัพย์สิน | 196,739.22 | 201,000.00 | 209,000.00 |
| หมวดรายได้เบ็ดเตล็ด | 77,480.00 | 102,000.00 | 52,000.00 |
| หมวดรายได้จากทุน | 2,405.00 | 2,000.00 | 4,000.00 |
| **รวมรายได้จัดเก็บเอง** | **752,175.85** | **629,000.00** | **599,000.00** |
| **รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น** |  |  |  |
| หมวดภาษีจัดสรร | 21,836,877.33 | 22,171,000.00 | 22,901,000.00 |
| **รวมรายได้ที่รัฐบาลเก็บแล้วจัดสรรให้****องค์กรปกครองส่วนท้องถิ่น** | **21,836,877.33** | **22,171,000.00** | **22,901,000.00** |
| **รายได้ที่รัฐบาลอุดหนุนให้องค์กรปกครองส่วนท้องถิ่น** |  |  |  |
| หมวดเงินอุดหนุนทั่วไป | 27,292,131.00 | 27,500,000.00 | 30,000,000.00 |
| **รวมรายได้ที่รัฐบาลอุดหนุนให้****องค์กรปกครองส่วนท้องถิ่น** | **27,292,131.00** | **27,500,000.00** | **30,000,000.00** |
| **รวม** | **49,881,184.18** | **50,300,000.00** | **53,500,000.00** |

**คำแถลงงบประมาณ**

**ประกอบงบประมาณรายจ่ายประจำปีงบประมาณ พ.ศ. 2564**

|  |  |  |  |
| --- | --- | --- | --- |
| **รายจ่าย** | **รายจ่ายจริง****ปี 2562** | **ประมาณการ****ปี 2563** | **ประมาณการ****ปี 2564** |
| **จ่ายจากงบประมาณ** |  |  |  |
| งบกลาง | 14,856,454.00 | 15,627,100.00 | 16,257,200.00 |
| งบบุคลากร | 13,940,080.00 | 16,106,200.00 | 17,062,800.00 |
| งบดำเนินงาน | 6,909,183.67 | 10,503,700.00 | 11,728,100.00 |
| งบลงทุน | 2,762,330.00 | 5,805,000.00 | 6,074,900.00 |
| งบรายจ่ายอื่น | 0.00 | 25,000.00 | 25,000.00 |
| งบเงินอุดหนุน | 1,898,760.00 | 2,233,000.00 | 2,352,000.00 |
| **รวมจ่ายจากงบประมาณ** | **40,366,807.67** | **50,300,000.00** | **53,500,000.00** |
| **รวม** | **40,366,807.67** | **50,300,000.00** | **53,500,000.00** |

**รายรับงบประมาณรายจ่าย-เฉพาะการ งบประมาณเฉพาะกิจการประปา**

|  |  |
| --- | --- |
| **รายรับ** | **รายรับจริง** |
| **ปี 2560** | **ปี 2561** | **ปี 2562** |
| **หมวดรายได้** |  |  |  |
| ค่าจำหน่ายน้ำจากมาตรวัดน้ำ | 409,417.00 | 451,729.00 | 467,972.00 |
| เงินที่งบประมาณทั่วไปช่วยเหลืองบประมาณเฉพาะการ | 200,000.00 | 400,000.00 | 50,000.00 |
| ดอกเบี้ยเงินฝากธนาคาร | 1,606.47 | 2,509.27 | 2,020.30 |
| ผลประโยชน์อื่น |  |  |  |
|  - ค่าธรรมเนียม | 5,800.00 | 1,900.00 | 1,600.00 |
| รายได้เบ็ดเตล็ด | 0.00 | 0.00 | 0.00 |
| **รวมรายรับ** | **616,823.47** | **856,138.27** | **521,592.30** |

**รายจ่ายงบประมาณรายจ่าย-เฉพาะการ งบประมาณเฉพาะกิจการประปา**

|  |  |
| --- | --- |
| **รายจ่าย** | **รายจ่ายจริง** |
| **ปี 2560** | **ปี 2561** | **ปี 2562** |
| งบบุคลากร | 0.00 | 0.00 | 0.00 |
| งบดำเนินงาน | 500,506.30 | 428,782.09 | 442,281.92 |
| งบลงทุน | 0.00 | 0.00 | 0.00 |
| งบรายจ่ายอื่น | 0.00 | 0.00 | 0.00 |
| งบเงินอุดหนุน | 0.00 | 0.00 | 0.00 |
| งบกลาง | 0.00 | 0.00 | 0.00 |
| **รวมรายจ่าย** | **500,506.30** | **428,782.09** | **442,281.92** |

**บันทึกหลักการและเหตุผล**

**ประกอบร่างเทศบัญญัติงบประมาณรายจ่ายประจำปีงบประมาณ พ.ศ. 2564**

**ของเทศบาลตำบลครบุรีใต้ อำเภอครบุรี จังหวัดนครราชสีมา**

|  |  |
| --- | --- |
| **ด้าน** | **ยอดรวม** |
| **ด้านบริหารงานทั่วไป** |  |
|  แผนงานบริหารงานทั่วไป | 14,391,500 |
|  แผนงานการรักษาความสงบภายใน | 2,011,500 |
| **ด้านบริการชุมชนและสังคม** |  |
|  แผนงานการศึกษา | 8,436,800 |
|  แผนงานสาธารณสุข | 1,124,000 |
|  แผนงานสังคมสงเคราะห์ | 1,172,000 |
|  แผนงานเคหะและชุมชน | 3,162,500 |
|  แผนงานสร้างความเข้มแข็งของชุมชน | 460,000 |
|  แผนงานการศาสนาวัฒนธรรมและนันทนาการ | 450,000 |
| **ด้านการเศรษฐกิจ** |  |
|  แผนงานอุตสาหกรรมและการโยธา | 5,170,900 |
|  แผนงานการเกษตร | 863,600 |
| **ด้านการดำเนินงานอื่น** |  |
|  แผนงานงบกลาง | 16,257,200 |
| **งบประมาณรายจ่ายทั้งสิ้น** | **53,500,000** |

**ข้อมูลรายจ่ายตามหลักเกณฑ์ มาตรา 35**

**แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542**

* 1. **ประมาณการรายจ่ายตามเทศบัญญัติงบประมาณรายจ่ายประจำปีงบประมาณ พ.ศ. 2564**
	2. งบประมาณ ตั้งจ่ายเป็นเงินทั้งสิ้น **53,500,000.00 บาท**
	3. ร้อยละ 60 ของเงินงบประมาณรายจ่าย 32,100,000.00 บาท
	4. ร้อยละ 40 ของเงินงบประมาณรายจ่าย 21,400,000.00 บาท
	5. **รายจ่ายเงินเดือนค่าจ้างและประโยชน์ตอบแทนอื่น**
	6. **หมวดเงินเดือนและค่าจ้างประจำ ตั้งไว้** **8,303,400.00 บาท**
		1. เงินเดือนพนักงาน 7,859,400.00 บาท
		2. เงินเพิ่มการครองชีพฯ/เงินเพิ่มตามคุณวุฒิพนักงาน 108,000.00 บาท
		3. เงินประจำตำแหน่ง 336,000.00 บาท
		4. ค่าจ้างลูกจ้างประจำ 0.00 บาท
		5. เงินเพิ่มการครองชีพชั่วคราวลูกจ้างประจำ 0.00 บาท
	7. **หมวดค่าจ้างชั่วคราว ตั้งไว้** **4,101,300.00 บาท**
		1. ค่าจ้างลูกจ้างชั่วคราว 3,870,300.00 บาท
		2. เงินเพิ่มการครองชีพชั่วคราวลูกจ้างชั่วคราว 231,000.00 บาท
	8. **หมวดค่าตอบแทน ตั้งไว้** **1,830,100.00 บาท**
		1. เงินสวัสดิการเกี่ยวกับการศึกษาบุตร 92,000.00 บาท
		2. เงินค่าเช่าบ้าน 570,000.00 บาท
		3. เงินสมทบกองทุนประกันสังคม 205,100.00 บาท
		4. เงินสมทบกองทุนบำเหน็จบำนาญข้าราชการส่วนท้องถิ่น 470,000.00 บาท
		5. เงินประโยชน์ตอบแทนอื่นเป็นกรณีพิเศษ (เงินรางวัลประจำปี) 478,000.00 บาท

 **รวมรายจ่ายเงินเดือนค่าจ้างและประโยชน์ตอบแทนอื่น** **14,219,800.00 บาท**

**คิดเป็นร้อยละ 26.58 ของงบประมาณรายจ่ายประจำปีงบประมาณ พ.ศ. 2564**

สำหรับรายละเอียดในส่วนของงบลงทุน โครงการที่จะดำเนินการพัฒนา ขอให้ทุกท่านได้ตรวจดูรายละเอียดตามแบบแสดงรายการปริมาณงานและราคา (ปร.4/ปร.5) ซึ่งมีโครงการดังนี้

**หมวดค่าที่ดินและสิ่งก่อสร้าง งบประมาณรวมทั้งสิ้น 4,972,000 บาท แยกเป็น**

**ค่าก่อสร้างสิ่งสาธารณูปโภค**

1. **โครงการก่อสร้างถนนคอนกรีตเสริมเหล็กบ้านดอนใหม่ หมู่ที่ 8 (ซอยบ้านสท.โสภา) จำนวน 478,000 บาท**

- เพื่อจ่ายเป็นค่าก่อสร้างถนนคอนกรีตเสริมเหล็กบ้านดอนใหม่ หมู่ที่ 8 (ซอยบ้านสท.โสภา) ผิวจราจรกว้างเฉลี่ย 4.5 เมตร ยาว 145 เมตร หนาเฉลี่ย 0.15 เมตร หรือคิดเป็นพื้นที่งานก่อสร้างถนนคอนกรีตเสริมเหล็กไม่น้อยกว่า 652.5 ตารางเมตร พร้อมป้ายโครงการตามแบบเทศบาลตำบลครบุรีใต้กำหนด

1. **โครงการก่อสร้างถนนคอนกรีตเสริมเหล็กบ้านบึงพัฒนา หมู่ที่ 12 (สระประปา) จำนวน 804,000 บาท**

- เพื่อจ่ายเป็นค่าก่อสร้างถนนคอนกรีตเสริมเหล็กบ้านบึงพัฒนา หมู่ที่ 12 (สระประปา) ผิวจราจรกว้างเฉลี่ย 3.00 เมตร ยาว 370 เมตร หนาเฉลี่ย 0.15 เมตร หรือคิดเป็นพื้นที่งานก่อสร้างถนนคอนกรีตเสริมเหล็กไม่น้อยกว่า 1,110 ตารางเมตร พร้อมป้ายโครงการตามแบบเทศบาลตำบลครบุรีใต้กำหนด

1. **โครงการก่อสร้างถนนคอนกรีตเสริมเหล็กบ้านปรางค์บุรี หมู่ที่ 16 (ซอยข้างบ้านป้าใบ) จำนวน642,000 บาท**

- เพื่อจ่ายเป็นค่าก่อสร้างถนนคอนกรีตเสริมเหล็กบ้านปรางค์บุรี หมู่ที่ 16 (ซอยข้างบ้านป้าใบ) ผิวจราจรกว้างเฉลี่ย 4 เมตร ยาว 223 เมตร หนาเฉลี่ย 0.15 เมตร หรือคิดเป็นพื้นที่งานก่อสร้างถนนคอนกรีตเสริมเหล็กไม่น้อยกว่า 892 ตารางเมตร พร้อมป้ายโครงการตามแบบเทศบาลตำบลครบุรีใต้กำหนด

1. **โครงการก่อสร้างถนนคอนกรีตเสริมเหล็กบ้านปรางค์บุรี หมู่ที่ 16 (ผอ.โอภาส) จำนวน 655,000บาท**

- เพื่อจ่ายเป็นค่าก่อสร้างถนนคอนกรีตเสริมเหล็กบ้านปรางค์บุรี หมู่ที่ 16 (ผอ.โอภาส) ผิวจราจรกว้างเฉลี่ย 3.50 เมตร ยาว 260 เมตร หนาเฉลี่ย 0.15 เมตร หรือคิดเป็นพื้นที่งานก่อสร้างถนนคอนกรีตเสริมเหล็กไม่น้อยกว่า 910 ตารางเมตร พร้อมป้ายโครงการตามแบบเทศบาลตำบลครบุรีใต้กำหนด

1. **โครงการก่อสร้างถนนคอนกรีตเสริมเหล็กบ้านสระผักโพด หมู่ที่ 2 (ซอยข้างบ้านสท.ดำ) จำนวน1,011,000 บาท**

- เพื่อจ่ายเป็นค่าก่อสร้างถนนคอนกรีตเสริมเหล็กบ้านสระผักโพด หมู่ที่ 2 (ซอยข้างบ้านสท.ดำ) ผิวจราจรกว้างเฉลี่ย 3 เมตร ยาว 465 เมตร หนาเฉลี่ย 0.15 เมตร หรือคิดเป็นพื้นที่งานก่อสร้างถนนคอนกรีตเสริมเหล็กไม่น้อยกว่า 1,395 ตารางเมตร พร้อมป้ายโครงการตามแบบเทศบาลตำบลครบุรีใต้กำหนด

1. **โครงการก่อสร้างถนนคอนกรีตเสริมเหล็กบ้านหนองโสน หมู่ที่ 1 (คุ้มหนองคอมซอยปั๊มน้ำมัน) จำนวน 761,000 บาท**

- เพื่อจ่ายเป็นค่าก่อสร้างถนนคอนกรีตเสริมเหล็กบ้านหนองโสน หมู่ที่ 1 (คุ้มหนองคอมซอยปั๊มน้ำมัน) ผิวจราจรกว้างเฉลี่ย 4 เมตร ยาว 264 เมตร หนาเฉลี่ย 0.15 เมตร หรือคิดเป็นพื้นที่งานก่อสร้างถนนคอนกรีตเสริมเหล็กไม่น้อยกว่า 1,056 ตารางเมตร พร้อมป้ายโครงการตามแบบเทศบาลตำบลครบุรีใต้กำหนด

1. **โครงการก่อสร้างถนนมูลดินพร้อมลงหินคลุกบ้านปรางค์บุรี หมู่ที่ 16 (รอบโรงเรียนบ้านครบุรี) จำนวน 89,000 บาท**

- เพื่อจ่ายเป็นค่าก่อสร้างถนนมูลดินพร้อมลงหินคลุกบ้านปรางค์บุรี หมู่ที่ 16 (รอบโรงเรียนบ้านครบุรี) ผิวจราจรกว้างเฉลี่ย 2.70 เมตร ยาว 120 เมตร หรือคิดเป็นพื้นที่งานก่อสร้างถนนมูลดินพร้อมลงหินคลุกไม่น้อยกว่า 324 ตารางเมตร พร้อมป้ายโครงการตามแบบเทศบาลตำบลครบุรีใต้กำหนด

1. **โครงการก่อสร้างถนนมูลดินพร้อมลงหินคลุกบ้านหนองรังกา หมู่ที่ 5 จำนวน 532,000 บาท**

- เพื่อจ่ายเป็นค่าก่อสร้างถนนมูลดินพร้อมลงหินคลุกบ้านหนองรังกา หมู่ที่ 5 ผิวจราจรกว้างเฉลี่ย 4.00 เมตร ยาว 790 เมตร หรือคิดเป็นพื้นที่งานก่อสร้างถนนมูลดินพร้อมลงหินคลุกไม่น้อยกว่า 3,160 ตารางเมตร พร้อมป้ายโครงการตามแบบเทศบาลตำบลครบุรีใต้กำหนด

**เหตุผล** เพื่อใช้ในการดำเนินงานตามนโยบายของคณะผู้บริหาร ที่ได้วางแผนไว้ตามแผนพัฒนาท้องถิ่น และตามนโยบายของรัฐตลอดปีงบประมาณ พ.ศ. 2564 จะสามารถนำเงินงบประมาณดังกล่าวไปดำเนินการตามภารกิจหน้าที่ และเป็นไปตามภารกิจที่ได้รับการถ่าย โอนจากส่วนราชการ ตามพระราชบัญญัติกำหนดแผนและขั้นตอนการกระจายอำนาจ ให้แก่องค์กรปกครองส่วนท้องถิ่น พ.ศ. 2542 และที่แก้ไขเพิ่มเติม (ฉบับที่ 2) พ.ศ. 2549 และสอดคล้องกับแผนยุทธศาสตร์การพัฒนาเทศบาลในด้านต่าง ๆ จึงเสนอร่างเทศบัญญัติงบประมาณรายจ่ายประจำปีงบประมาณ พ.ศ. 2564 เพื่อสมาชิกสภาเทศบาลตำบลครบุรีใต้ พิจารณาให้ความเห็นชอบต่อไปรายละเอียดตามร่างเทศบัญญัติ งบประมาณรายจ่ายประจำปีงบประมาณ พ.ศ. 2564 ที่แนบเสนอมาพร้อมนี้

 ครับตามที่ท่านนายกเทศมนตรี ได้เสนอร่างเทศบัญญัติงบประมาณรายจ่ายประจำปีงบประมาณ พ.ศ. 2564 เป็นที่เรียบร้อยแล้ว การพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2564 ในวาระที่หนึ่งขั้นรับหลักการ ขอเชิญเลขานุการสภาเทศบาลชี้แจงระเบียบข้อกฎหมายที่เกี่ยวข้องครับ

(นายสุชล รวมครบุรี)

ประธานสภาเทศบาล

 เรียนท่านประธานสภา คณะผู้บริหาร และสมาชิกสภาทุกท่าน ผมนายอาคม ทองวงษา เลขานุการสภาเทศบาล ขอชี้แจงถึงระเบียบข้อกฎหมายที่เกี่ยวข้องดังนี้

(นายอาคม ทองวงษา)

เลขานุการสภาเทศบาล

 ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 หมวด 3

 ข้อ 47 ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว

 ครับตามระเบียบ ข้อ 47 หากสมาชิกท่านใดประสงค์จะอภิปรายในหลักการแห่งร่างเทศบัญญัติงบประมาณรายจ่ายประจำปีงบประมาณ พ.ศ. 2564 ก็ขอเชิญอภิปรายได้ครับ

(นายสุชล รวมครบุรี)

ประธานสภาเทศบาล

เมื่อไม่มีสมาชิกท่านใดประสงค์จะอภิปราย สมาชิกสภาก็ได้พิจารณาร่างงบประมาณดังกล่าวร่วมกันโดยละเอียดมาเป็นเวลาพอสมควรแล้ว ตอนนี้มีจำนวนสมาชิกสภาอยู่ในห้องประชุมจำนวน 12 ท่าน ครบองค์ประชุม ผมจะขอมติที่ประชุมสภาในวาระที่หนึ่ง ขั้นรับหลักการ สมาชิกสภาท่านใดเห็นควรรับหลักการแห่งร่างเทศบัญญัติงบประมาณรายจ่ายประจำปีงบประมาณ พ.ศ. 2564 ให้ลงมติเป็น 2 กรณี คือ “รับหลักการ” หรือ “ไม่รับหลักการ” โดยเปิดเผยด้วยวิธีการยกมือพ้นศีรษะ โปรดยกมือขึ้นครับ

มติที่ประชุม มีมติเห็นชอบในวาระที่หนึ่ง ขั้นรับหลักการแห่งร่างเทศบัญญัติงบประมาณรายจ่ายประจำปีงบประมาณ พ.ศ. 2564 เวลา 11.15 น. ดังนี้

 จำนวนสมาชิกสภา ทั้งหมด 12 คน มีสมาชิกสภา อยู่ในห้องประชุม 12 คน

 รับหลักการ 12 เสียง ไม่รับหลักการ 0 เสียง

 งดออกเสียง 0 เสียง ภ

ระเบียบวาระที่ **4.2 เรื่อง การแต่งตั้งคณะกรรมการแปรญัตติพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2564**

(นายสุชล รวมครบุรี)

ประธานสภาเทศบาล

 เมื่อที่ประชุมมีมติรับหลักการแห่งร่างเทศบัญญัติงบประมาณรายจ่ายประจำปีงบประมาณ พ.ศ. 2564 แล้ว ก็จะต้องคัดเลือกคณะกรรมการสภาท้องถิ่นขึ้นมาหนึ่งคณะ ขอเชิญเลขานุการสภาเทศบาล ชี้แจงระเบียบข้อกฎหมายครับ

 เรียนท่านประธานสภา คณะผู้บริหาร และสมาชิกสภาทุกท่าน ผมนายอาคม ทองวงษา เลขานุการสภาเทศบาล ขอชี้แจงถึงระเบียบข้อกฎหมายที่เกี่ยวข้องดังนี้

(นายอาคม ทองวงษา)

เลขานุการสภาเทศบาล

 ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 หมวด 8 ข้อ 103(1) คณะกรรมการสามัญประกอบด้วยสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

 ขอ 107 ภายใต้ข้อบังคับข้อ 103 วิธีเลือกคณะกรรมการสภาท้องถิ่นให้สมาชิกสภาท้องถิ่น หรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอตองมีสมาชิกสภาท้องถิ่นรับรองไม่น้อยกว่าสองคน สวนกรณีที่ผู้บริหารท้องถิ่นเป็นผู้เสนอไม่ตองมีผู้รับรอง

 การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่นและให้นำวิธีการเลือกตามข้อ 12 มาใช้บังคับโดยอนุโลม

 ต่อไปจะเป็นการแต่งตั้งคณะกรรมการแปรญัตติร่างเทศบัญญัติงบประมาณรายจ่ายประจำปี เชิญสมาชิกสภาเสนอว่าจะคัดเลือกคณะกรรมการแปรญัตติจำนวนกี่คน ซึ่งตามระเบียบมีจำนวนไม่น้อยกว่าสามคนแต่ไม่เกินเจ็ดคน เชิญเสนอครับ

(นายสุชล รวมครบุรี)

ประธานสภาเทศบาล

เรียนท่านประธานสภาเทศบาล คณะผู้บริหาร หัวหน้าส่วนราชการ และสมาชิกสภาเทศบาลทุกท่าน ผมนายสมัย เพลครบุรี สมาชิกสภาเทศบาล เขต 1 ขอเสนอให้แต่งตั้งคณะกรรมการแปรญัตติ จำนวน 5 คนครับ

(นายสมัย เพลครบุรี)

สมาชิกสภาเทศบาล เขต 1

ตามที่นายสมัย เพลครบุรี สมาชิกสภาเทศบาล เขต 1 ได้เสนอให้มีการแต่งตั้งคณะกรรมการแปรญัตติ จำนวน 5 คน มีท่านใดจะเสนอเป็นอย่างอื่นหรือไม่ เชิญครับ เมื่อไม่มีสมาชิกสภาท่านใดเสนอเป็นอย่างอื่น ดังนั้นผมก็จะขอมติที่ประชุมสภาว่า สมาชิกสภาท่านใดเห็นชอบให้มีการแต่งตั้งคณะกรรมการแปรญัตติ จำนวน 5 คน ให้ลงมติเป็น 2 กรณี คือ “เห็นชอบ” หรือ “ไม่เห็นชอบ” โดยเปิดเผยด้วยวิธีการยกมือพ้นศีรษะ โปรดยกมือขึ้นครับ

(นายสุชล รวมครบุรี)

ประธานสภาเทศบาล

มติที่ประชุม มีมติเห็นชอบให้แต่งตั้งคณะกรรมการแปรญัตติ จำนวน 5 คน ดังนี้

 จำนวนสมาชิกสภา ทั้งหมด 12 คน มีสมาชิกสภา อยู่ในห้องประชุม 12 คน

 เห็นชอบ 12 เสียง ไม่เห็นชอบ 0 เสียง

 งดออกเสียง 0

 ต่อไปจะเป็นการคัดเลือกสมาชิกสภาเทศบาล เพื่อทำหน้าที่เป็นคณะกรรมการแปรญัตติ จำนวน 5 คน เชิญสมาชิกเสนอชื่อได้เลยครับ และขอผู้รับรอง จำนวน 2 คน โดยวิธีการยกมือขึ้นพ้นศีรษะ เชิญสมาชิกเสนอกรรมการแปรญัตติ คนที่ 1 ครับ

(นายสุชล รวมครบุรี)

ประธานสภาเทศบาล

เรียนท่านประธานสภา คณะผู้บริหาร หัวหน้าส่วนราชการ และสมาชิกสภา ทุกท่าน ผมนายชิต ซึมครบุรี สมาชิกสภาเทศบาล เขต 1 ขอเสนอนายวินัย จันสำโรง สมาชิกสภาเทศบาล เขต 2 เป็นกรรมการแปรญัตติ คนที่ 1 ครับ

(นายชิต ซึมครบุรี)

สมาชิกสภาเทศบาล เขต 1

ผู้รับรอง 1. นายวิสุทธิ์ ลาครบุรี สมาชิกสภาเทศบาล เขต 1

 2. นางสาวเกษร ไทยสำโรง สมาชิกสภาเทศบาล เขต 1

มีสมาชิกสภาท่านใดจะเสนอชื่อท่านอื่นอีกหรือไม่ เชิญครับ เมื่อไม่มีท่านใดเสนอเป็นอย่างอื่น ผมขอมติที่ประชุมว่าเห็นควรให้ นายวินัย จันสำโรง เป็นกรรมการแปรญัตติ คนที่ 1 หรือไม่ โปรดยกมือขึ้นพ้นศีรษะครับ

(นายสุชล รวมครบุรี)

ประธานสภาเทศบาล

มติที่ประชุม จำนวนสมาชิกสภา ทั้งหมด 12 คน มีสมาชิกสภาอยู่ในห้องประชุม 12 คน

 เห็นชอบ 12 เสียง ไม่เห็นชอบ 0 เสียง

 งดออกเสียง 0 เสียง

 ต่อไปเชิญสมาชิกสภาเสนอชื่อกรรมการแปรญัตติ คนที่ 2 ครับ

(นายสุชล รวมครบุรี)

ประธานสภาเทศบาล

เรียนท่านประธานสภา คณะผู้บริหาร หัวหน้าส่วนราชการ และสมาชิกสภา ทุกท่าน ผมนายสมบัติ เจตนาดี สมาชิกสภาเทศบาล เขต 2 ขอเสนอนางสาวเกษร ไทยสำโรง สมาชิกสภาเทศบาล เขต 1 เป็นกรรมการแปรญัตติ คนที่ 2 ครับ

(นายสมบัติ เจตนาดี)

สมาชิกสภาเทศบาล เขต 2

ผู้รับรอง 1. นางโสภา จีนสำโรง สมาชิกสภาเทศบาล เขต 2

 2. นายสำราญ ปีบกระโทก สมาชิกสภาเทศบาล เขต 2

มีสมาชิกสภาท่านใดจะเสนอชื่อท่านอื่นอีกหรือไม่ เชิญครับ เมื่อไม่มีท่านใดเสนอเป็นอย่างอื่น ผมขอมติที่ประชุมว่าเห็นควรให้ นางสาวเกษร ไทยสำโรง เป็นกรรมการแปรญัตติ คนที่ 2 หรือไม่ โปรดยกมือขึ้นพ้นศีรษะครับ

(นายสุชล รวมครบุรี)

ประธานสภาเทศบาล

มติที่ประชุม จำนวนสมาชิกสภา ทั้งหมด 12 คน มีสมาชิกสภา อยู่ในห้องประชุม 12 คน

 เห็นชอบ 12 เสียง ไม่เห็นชอบ 0 เสียง

 งดออกเสียง 0 เสียง

 ต่อไปเชิญสมาชิกสภาเสนอชื่อกรรมการแปรญัตติ คนที่ 3 ครับ

(นายสุชล รวมครบุรี)

ประธานสภาเทศบาล

เรียนท่านประธานสภา คณะผู้บริหาร หัวหน้าส่วนราชการ และสมาชิกสภา ทุกท่าน ผมนายธีระพงษ์ ครั่งกระโทก สมาชิกสภาเทศบาล เขต 2 ขอเสนอนายวิสุทธิ์ ลาครบุรี สมาชิกสภาเทศบาล เขต 1 เป็นกรรมการแปรญัตติ คนที่ 3 ครับ

(นายธีระพงษ์ ครั่งกระโทก)

สมาชิกสภาเทศบาล เขต 2

ผู้รับรอง 1. นายชิต ซึมครบุรี สมาชิกสภาเทศบาล เขต 1

 2. นายสมัย เพลครบุรี สมาชิกสภาเทศบาล เขต 1

 มีสมาชิกสภาท่านใดจะเสนอชื่อท่านอื่นอีกหรือไม่ เชิญครับ เมื่อไม่มีท่านใดเสนอเป็นอย่างอื่น ผมขอมติที่ประชุมว่าเห็นควรให้ นายวิสุทธิ์ ลาครบุรี เป็นกรรมการแปรญัตติ คนที่ 3 หรือไม่ โปรดยกมือขึ้นพ้นศีรษะครับ

(นายสุชล รวมครบุรี)

ประธานสภาเทศบาล

มติที่ประชุม จำนวนสมาชิกสภา ทั้งหมด 12 คน มีสมาชิกสภา อยู่ในห้องประชุม 12 คน

 เห็นชอบ 12 เสียง ไม่เห็นชอบ 0 เสียง

 งดออกเสียง 0 เสียง

 ต่อไปเชิญสมาชิกสภาเสนอชื่อกรรมการแปรญัตติ คนที่ 4 ครับ

(นายสุชล รวมครบุรี)

ประธานสภาเทศบาล

เรียนท่านประธานสภา คณะผู้บริหาร หัวหน้าส่วนราชการ และสมาชิกสภา ทุกท่าน ผมนายวินัย จันสำโรง สมาชิกสภาเทศบาล เขต 2 ขอเสนอนางโสภา จีนสำโรง สมาชิกสภาเทศบาล เขต 2 เป็นกรรมการแปรญัตติ คนที่ 4 ครับ

(นายวินัย จันสำโรง)

สมาชิกสภาเทศบาล เขต 2

ผู้รับรอง 1. นายธีระพงษ์ ครั่งกระโทก สมาชิกสภาเทศบาล เขต 2

 2. นายอาคม ทองวงษา เลขานุการสภาเทศบาล

(นายสุชล รวมครบุรี)

ประธานสภาเทศบาล

 มีสมาชิกสภาท่านใดจะเสนอชื่อท่านอื่นอีกหรือไม่ เชิญครับ เมื่อไม่มีท่านใดเสนอเป็นอย่างอื่น ผมขอมติที่ประชุมว่าเห็นควรให้ นางโสภา จีนสำโรง เป็นกรรมการแปรญัตติ คนที่ 4 หรือไม่ โปรดยกมือขึ้นพ้นศีรษะครับ

มติที่ประชุม จำนวนสมาชิกสภา ทั้งหมด 12 คน มีสมาชิกสภา อยู่ในห้องประชุม 12 คน

 เห็นชอบ 12 เสียง ไม่เห็นชอบ 0 เสียง

 งดออกเสียง 0 เสียง

 ต่อไปเชิญสมาชิกสภาเสนอชื่อกรรมการแปรญัตติ คนที่ 5 ครับ

(นายสุชล รวมครบุรี)

ประธานสภาเทศบาล

เรียนท่านประธานสภา คณะผู้บริหาร หัวหน้าส่วนราชการ และสมาชิกสภา ทุกท่าน ผมนายอาคม ทองวงษา เลขานุการสภาเทศบาล ขอเสนอนายธีระพงษ์ ครั่งกระโทก สมาชิกสภาเทศบาล เขต 2 เป็นกรรมการแปรญัตติ คนที่ 5 ครับ

(นายอาคม ทองวงษา)

เลขานุการสภาเทศบาล

ผู้รับรอง 1. นายสมบัติ เจตนาดี สมาชิกสภาเทศบาล เขต 2

 2. นายวินัย จันสำโรง สมาชิกสภาเทศบาล เขต 2

(นายสุชล รวมครบุรี)

ประธานสภาเทศบาล

 มีสมาชิกสภาท่านใดจะเสนอชื่อท่านอื่นอีกหรือไม่ เชิญครับ เมื่อไม่มีท่านใดเสนอเป็นอย่างอื่น ผมขอมติที่ประชุมว่าเห็นควรให้ นายธีระพงษ์ ครั่งกระโทก เป็นกรรมการแปรญัตติ คนที่ 5 หรือไม่ โปรดยกมือขึ้นพ้นศีรษะครับ

มติที่ประชุม จำนวนสมาชิกสภา ทั้งหมด 12 คน มีสมาชิกสภา อยู่ในห้องประชุม 12 คน

 เห็นชอบ 12 เสียง ไม่เห็นชอบ 0 เสียง

 งดออกเสียง 0 เสียง

 เป็นอันว่าที่ประชุมมีมติแต่งตั้งสมาชิกสภาเทศบาล จำนวน 5 คน เป็นคณะกรรมการแปรญัตติเพื่อพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2564 เป็นที่เรียบร้อยแล้ว ประกอบด้วย

(นายสุชล รวมครบุรี)

ประธานสภาเทศบาล

1. นายวินัย จันสำโรง สมาชิกสภาเทศบาล เขต 2 เป็นกรรมการคนที่ 1
2. นางสาวเกษร ไทยสำโรง สมาชิกสภาเทศบาล เขต 1 เป็นกรรมการคนที่ 2
3. นายวิสุทธิ์ ลาครบุรี สมาชิกสภาเทศบาล เขต 1 เป็นกรรมการคนที่ 3
4. นางโสภา จีนสำโรง สมาชิกสภาเทศบาล เขต 2 เป็นกรรมการคนที่ 4
5. นายธีระพงษ์ ครั่งกระโทก สมาชิกสภาเทศบาล เขต 2 เป็นกรรมการคนที่ 5

เมื่อได้คัดเลือกคณะกรรมการแปรญัตติเป็นที่เรียบร้อยแล้ว ตามระเบียบ ขอ 109 การนัดประชุมและเปิดประชุมคณะกรรมการสภาท้องถิ่นครั้งแรก ให้เป็นหน้าที่ของเลขานุการสภาท้องถิ่น ให้คณะกรรมการสภาท้องถิ่นคณะหนึ่ง ๆ เลือกประธานกรรมการและเลขานุการจากกรรมการสภาท้องถิ่นคณะนั้น ๆ ก็ขอมอบหมายให้เลขานุการสภาได้ดำเนินการในส่วนที่เกี่ยวข้องต่อไปนะครับ

เรียนท่านประธานสภา คณะผู้บริหาร หัวหน้าส่วนราชการ และสมาชิกสภา ทุกท่าน ผมนายอาคม ทองวงษา เลขานุการสภาเทศบาล ขอแจ้งสมาชิกสภาเทศบาล ที่ได้รับการคัดเลือกเป็นคณะกรรมการแปรญัตติ ทั้ง 5 ท่าน เข้าร่วมประชุมครั้งที่ 1 ประจำปี พ.ศ. 2563 ในวันที่ 17 สิงหาคม 2563 เวลา 09.30 น. ณ ห้องประชุมสภาเทศบาลตำบลครบุรีใต้ เพื่อคัดเลือกประธานและเลขานุการคณะกรรมการแปรญัตติครับ

(นายอาคม ทองวงษา)

เลขานุการสภาเทศบาล

**ระเบียบวาระที่ 4.3 เรื่อง การกำหนดระยะเวลาเสนอคำแปรญัตติ**

(นายสุชล รวมครบุรี)

ประธานสภาเทศบาล

 สำหรับเรื่อง การกำหนดระยะเวลาเสนอคำแปรญัตติ ขอเชิญเลขานุการสภาเทศบาล ชี้แจงระเบียบข้อกฎหมายครับ

เรียนท่านประธานสภา คณะผู้บริหาร หัวหน้าส่วนราชการ และสมาชิกสภา ทุกท่าน ผมนายอาคม ทองวงษา เลขานุการสภาเทศบาล ขอชี้แจงถึงระเบียบข้อกฎหมายที่เกี่ยวข้องดังนี้

(นายอาคม ทองวงษา)

เลขานุการสภาเทศบาล

ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554หมวด 3 ญัตติ

ข้อ 45 วรรค 2 ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

ข้อ 49 ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ การเสนอคำแปรญัตติให้อนุโลมใช้ตามแบบท้ายระเบียบนี้

 ครับต่อไปก็ให้ที่ประชุมสภากำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างเทศบัญญัติงบประมาณนั้น ซึ่งมติสภาได้รับหลักการไปแล้วเมื่อ เวลา 11.15 น. ขอให้สมาชิกทุกท่านได้กำหนดระยะเวลาเสนอคำแปรญัตติเชิญครับ

(นายสุชล รวมครบุรี)

ประธานสภาเทศบาล

เรียนท่านประธานสภา คณะผู้บริหาร หัวหน้าส่วนราชการ และสมาชิกสภา ทุกท่าน ผมนายสำราญ ปีบกระโทก สมาชิกสภาเทศบาล เขต 2 ขอเสนอระยะเวลาในการเสนอคำแปรญัตติ เพื่อความสะดวกในการปฏิบัติหน้าที่ของคณะกรรมการแปรญัตติ ณ ห้องประชุมสภาเทศบาลตำบลครบุรีใต้ ดังนี้

(นายสำราญ ปีบกระโทก)

สมาชิกสภาเทศบาล เขต 2

วันที่ 17 สิงหาคม พ.ศ. 2563 เวลา 08.30 น. ถึงเวลา 16.30 น.

วันที่ 18 สิงหาคม พ.ศ. 2563 เวลา 08.30 น. ถึงเวลา 16.30 น.

วันที่ 19 สิงหาคม พ.ศ. 2563 เวลา 08.30 น. ถึงเวลา 16.30 น.

 ครับตามที่นายสำราญ ปีบกระโทก ได้เสนอระยะเวลาเสนอคำแปรญัตติต่อคณะกรรมการแปรญัตติ เป็นเวลา 3 วัน ณ ห้องประชุมสภาเทศบาลตำบลครบุรีใต้ คือ วันที่ 17 สิงหาคม พ.ศ. 2563 เวลา 08.30 น. ถึงเวลา 16.30 น.

(นายสุชล รวมครบุรี)

ประธานสภาเทศบาล

วันที่ 18 สิงหาคม พ.ศ. 2563 เวลา 08.30 น. ถึงเวลา 16.30 น.

วันที่ 19 สิงหาคม พ.ศ. 2563 เวลา 08.30 น. ถึงเวลา 16.30 น.

 มีสมาชิกสภาท่านใดเห็นเป็นอย่างอื่นอีกหรือไม่ เชิญเสนอได้เลยครับ เมื่อไม่มีสมาชิกสภาท่านใดเสนอเป็นอย่างอื่น หากสมาชิกสภาเห็นชอบโปรดยกมือขึ้นพ้นศีรษะครับ

มติที่ประชุม จำนวนสมาชิกสภา ทั้งหมด 12 คน มีสมาชิกสภา อยู่ในห้องประชุม 12 คน

 เห็นชอบ 12 เสียง ไม่เห็นชอบ 0 เสียง

 งดออกเสียง 0 เสียง

 สำหรับการเสนอคำแปรญัตติ ถ้าสมาชิกสภาท่านใดต้องการจะเสนอคำแปรญัตติ ก็ให้เสนอเป็นหนังสือล่วงหน้าตามแบบขอเสนอแปรญัตติที่เจ้าหน้าที่ได้แจกให้นะครับ และมีสมาชิกสภารับรองไม่น้อยกว่าสองท่าน แล้วส่งให้กับประธานคณะกรรมการแปรญัตติ ตามวันเวลาและสถานที่ที่ได้กำหนด หลังจากนั้นคณะกรรมการแปรญัตติจะดำเนินการประชุม เพื่อพิจารณาคำเสนอแปรญัตติของสมาชิกสภาที่เสนอขอแปรญัตติเป็นรายข้อ หากกรรมการแปรญัตติท่านใดประสงค์จะแปรญัตติ กรรมการแปรญัตติท่านนั้น ต้องยื่นเสนอคำแปรญัตติเป็นหนังสือต่อประธานคณะกรรมการแปรญัตติภายในระยะเวลาที่กำหนด และเมื่อที่ประชุมได้กำหนดวันยื่นเสนอคำแปรญัตติแล้ว ดังนั้นผมก็จะมอบร่างเทศบัญญัติงบประมาณรายจ่ายประจำปี พ.ศ. 2564 ให้คณะกรรมการแปรญัตติได้นำไปพิจารณาในส่วนที่เกี่ยวข้องต่อไป

(นายสุชล รวมครบุรี)

ประธานสภาเทศบาล

**ระเบียบวาระที่ 5 เรื่องอื่น ๆ (ถ้ามี)**

(นายสุชล รวมครบุรี)

ประธานสภาเทศบาล

 ระเบียบวาระที่ 5 เรื่องอื่น ๆ ท่านคณะผู้บริหารหรือสมาชิกสภาเทศบาล ตลอดจนหัวหน้าส่วนราชการท่านใด มีเรื่องอื่น ๆ ที่จะแจ้งให้ที่ประชุมทราบ เชิญครับ

 เรียนท่านประธานสภา คณะผู้บริหาร และสมาชิกสภาทุกท่าน ผมนายทศพล ห่ามกระโทก หัวหน้าสำนักปลัด ด้วยวันที่ 17-19 สิงหาคม 2563 ทางเทศบาลตำบลครบุรีใต้ ร่วมกับองค์การบริหารส่วนตำบลจระเข้หิน และองค์การบริหารส่วนตำบลสระว่านพระยา จะดำเนินโครงการฝึกอบรมชุดปฏิบัติการจิตอาสาภัยพิบัติประจำองค์กรปกครองส่วนท้องถิ่น ณ หอประชุมอำเภอครบุรี จึงขอเชิญคณะผู้บริหาร สมาชิกสภาเทศบาลทุกท่านเข้าร่วมเป็นเกียรติในพิธีเปิด วันที่ 17 สิงหาคม 2563 โดยพร้อมเพรียงกัน สำหรับการแต่งกายชุดจิตอาสาเสื้อสีเหลือง หมวกสีฟ้า ผ้าพันคอสีเหลืองครับ

(นายทศพล ห่ามกระโทก)

หัวหน้าสำนักปลัด

 ครับก็ขอเชิญสมาชิกสภาทุกท่านเข้าร่วมโครงการฝึกอบรมชุดปฏิบัติการจิตอาสาภัยพิบัติโดยพร้อมเพรียงกัน แต่ถ้าสมาชิกท่านใดติดภาระกิจไม่สามารถไปร่วมกิจกรรมได้ก็ไม่เป็นไรครับ ท่านใดมีเรื่องจะแจ้งเพิ่มเติมหรือหรือไม่ เชิญครับ

(นายสุชล รวมครบุรี)

ประธานสภาเทศบาล

 เรียนท่านประธานสภา คณะผู้บริหาร และสมาชิกสภาเทศบาลทุกท่าน ผมนายวินัย จันสำโรง สมาชิกสภาเทศบาล เขต 2 ขออนุญาตเสนอแนะในส่วนของโครงการก่อสร้างที่ท่านนายกได้บรรจุในเทศบัญญัติงบประมาณรายจ่ายประจำปี ตามที่ผมได้ตรวจสอบโครงการดูแล้ว ผมคิดว่าเป็นเรื่องที่ดีที่ทางผู้บริหารได้เล็งเห็นถึงความสำคัญ ความเดือดร้อนของพี่น้องประชาชน และเห็นถึงประโยชน์ที่ประชาชนจะได้รับ จึงได้จัดสรรงบประมาณเพื่อมาดำเนินการพัฒนาด้านโครงสร้างพื้นฐาน แต่ผมก็อยากให้ทางผู้บริหารได้คำนึงประโยชน์และความคุ้มค่าในการดำเนินโครงการ ว่าแต่ละโครงการที่จะดำเนินการพัฒนานั้นเกิดประโยชน์และคุ้มค่ามากน้อยเพียงใด กับการที่จะนำงบประมาณมาดำเนินการ ชุมชนหรือประชาชนได้รับประโยชน์หรือไม่ และอยากให้นำงบประมาณมาดำเนินการให้เกิดความคุ้มค่า เกิดประโยชน์สูงสุดครับ

(นายวินัย จันสำโรง)

สมาชิกสภาเทศบาล

 ขอบคุณท่านสท.วินัย จันสำโรง ที่ท่านได้ตรวจสอบงบประมาณทุกโครงการ และเล็งเห็นถึงความสำคัญในการนำงบประมาณมาใช้ในการพัฒนา ซึ่งโครงการแต่ละโครงการประชาชนได้รับประโยชน์โดยตรงอยู่แล้ว แต่จะมากน้อยเพียงใดขึ้นอยู่กับว่าเส้นทางนั้นมีประชาชนใช้ในการคมนาคมมากแค่ไหน ก็ถือว่าเป็นข้อซักถามข้อเสนอแนะ ท่านนายกจะตอบหรือไม่ก็ได้ เพื่อความโปรงใสหรือคลายข้อข้องใจของสมาชิกเชิญท่านนายกชี้แจงครับ

(นายสุชล รวมครบุรี)

ประธานสภาเทศบาล

เรียนท่านประธานสภา คณะผู้บริหาร และสมาชิกสภาเทศบาลทุกท่าน ผมนายสมชาติ เดชดอน นายกเทศมนตรี ขอชี้แจงข้อซักถามท่านสท.วินัย ตามที่ได้ตั้งงบประมาณในเทศบัญญัติงบประมาณรายจ่ายประจำปีงบประมาณ พ.ศ. 2564 ด้านโครงสร้างพื้นฐานนั้น เนื่องจากเป็นเทศบาลในเขตชนบท งบประมาณที่ได้รับแต่ละปีก็น้อยปีละประมาณ 3-4 ล้านบาท และปีนี้ก็ตั้งไว้ 5 ล้านกว่าบาท เป็นการตั้งเพื่อรองรับงบประมาณจัดสรรจากส่วนกลาง ท่านสมาชิกอาจจะเป็นห่วงว่าจะนำงบประมาณมาใช้ให้เกิดประโยชน์และคุ้มค่าหรือไม่ ทุกสิ่งทุกอย่างที่คณะผู้บริหารได้ดำเนินการพัฒนา ได้คิดดำเนินการให้ครอบคลุมภายในตำบล ไม่ว่าจะเป็นโครงการตามเทศบัญญัติ โครงการงบอุดหนุนเฉพาะกิจ โครงการใช้จ่ายเงินสะสม หรือแม้กระทั่งงบประมาณที่เหลือจ่ายจากการที่ผู้รับจ้างได้เสนอราคา ก็ได้นำงบประมาณในส่วนนั้นมาดำเนินการภายในตำบลเช่นกัน เพื่อที่จะให้พี่น้องประชาชนได้เดินทางสัญจรไปมาระหว่างหมู่บ้าน หรือแม้กระทั่งเชื่อมภายในตำบล เป็นการอำนวยความสะดวกในชุมชนให้ได้รับความสะดวกยิ่งขึ้น ส่วนถนนเส้นทางสายหลัก ก็มีงบประมาณมาดำเนินการอยู่แล้ว ซึ่งทางคณะผู้บริหารก็จะนำงบประมาณมาพัฒนาตำบลครบุรีใต้ ให้เกิดความคุ้มค่าและเกิดประโยชน์สูงสุดแก่ประชาชน ขอบคุณท่านสมาชิกที่ได้เล็งเห็นความสำคัญในส่วนนี้ครับ

(นายสมชาติ เดชดอน)

นายกเทศมนตรี

ขอบคุณท่านนายกที่ได้ตอบข้อซักถามของสมาชิก และขอบคุณท่านสท.วินัย จันสำโรง ที่ท่านมีความเป็นห่วงกับการทำงานของคณะผู้บริหาร และด้วยความเป็นห่วงประชาชนในตำบล และที่สำคัญต้องขอบคุณท่านนายกที่ได้ประสานของบประมาณจากส่วนกลาง เพื่อมาดำเนินการพัฒนาภายในตำบล เป็นจำนวนงบประมาณหลายสิบล้านบาท เป็นความโชคดีของชาวตำบลครบุรีใต้ เพราะถ้ารอเฉพาะงบประมาณตามเทศบัญญัติ ถนนสายหลัก ๆ คงจะไม่ได้ดำเนินการ ผมเชื่อว่าทางคณะผู้บริหารก็ได้ดำเนินการตามแผนพัฒนาท้องถิ่น ซึ่งแผนของหมู่บ้านแต่ละโครงการก็ได้เรียงลำดับความสำคัญแล้ว จึงได้นำมาจัดทำเป็นเทศบัญญัติงบประมาณรายจ่ายประจำปี สมาชิกสภาท่านใดจะเสนอแนะเพิ่มเติมหรือมีเรื่องอื่น ๆ อีกหรือไม่เชิญครับ

(นายสุชล รวมครบุรี)

ประธานสภาเทศบาล

เรียนท่านประธานสภา คณะผู้บริหาร และสมาชิกสภาเทศบาลทุกท่าน ผมนายสมบัติ เจตนาดี สมาชิกสภาเทศบาล เขต 2 ขอสอบถามท่านประธานสภาผ่านไปยังท่านคณะผู้บริหารว่า พอจะมีงบประมาณฉุกเฉินหรืองบประมาณอื่น ๆ คงเหลือเพียงพอที่จะดำเนินการนำหินคลุกไปลงถนนสายบ้านป่ามะพร้าว หมู่ที่ 10 เพื่อบรรเทาความเดือดร้อนของพี่น้องประชาชนหรือไม่ เพราะถนนเกิดการชำรุด ขรุขระ เป็นหลุมเป็นบ่อ การคมนาคมเป็นไปด้วยความยากลำบาก ก็ขอฝากในเรื่องนี้ด้วยครับ

(นายสมบัติ เจตนาดี)

สมาชิกสภาเทศบาล เขต 2

ครับสำหรับถนนเส้นป่ามะพร้าว การเดินทางก็มีความยากลำบาก เนื่องจากถนนชำรุดมากพอสมควร แต่ถ้ามีงบประมาณคงเหลือเพื่อไปดำเนินการในส่วนนี้ ก็เป็นการบรรเทาทุกข์ของประชาชนได้ เชิญท่านนายกเทศมนตรี ชี้แจงอีกรอบครับ

(นายสุชล รวมครบุรี)

ประธานสภาเทศบาล

(นายสมชาติ เดชดอน)

นายกเทศมนตรี

เรียนท่านประธานสภา คณะผู้บริหาร และสมาชิกสภาเทศบาลทุกท่าน ผมนายสมชาติ เดชดอน นายกเทศมนตรี ตามที่สท.สมบัติ เจตนาดี ได้กล่าวถึงเรื่องถนนชำรุดบ้านป่ามะพร้าวเป็นบางส่วน เพื่อบรรเทาความเดือดร้อนของพี่น้องประชาชน ผมในฐานะนายกเทศมนตรีตำบลครบุรีใต้ จะยึดมั่นและพัฒนาตามที่ท่านสมาชิกได้เสนอแนะ ซึ่งหลังจากการประชุมสภาวันนี้เสร็จสิ้น ผมจะรีบดำเนินการแก้ไขปัญหาทันทีครับ

 ขอบคุณท่านนายกเทศมนตรีแทนท่านสท.สมบัติ ท่านนายกรับปากว่าจะดำเนินการให้เลย อันนี้ก็เป็นผลดีต่อประชาชน ซึ่งท่านนายกได้มีแผนในการพัฒนาของท่านอยู่แล้ว สมาชิกสภาท่านใดจะเสนอแนะเพิ่มเติมหรือมีเรื่องอื่น ๆ อีกหรือไม่เชิญครับ

(นายสุชล รวมครบุรี)

ประธานสภาเทศบาล

(นายบุญมี คนโทฉิมพาลี)

ที่ปรึกษานายกเทศมนตรี

เรียนท่านประธานสภา คณะผู้บริหาร และสมาชิกสภาเทศบาลทุกท่าน ผมนายบุญมี คนโทฉิมพาลี ที่ปรึกษานายกเทศมนตรี ขอเสนอให้นำหินคลุกไปซ่อมแซมถนนสายที่จะไปบ้านสท.เกษร เนื่องจากประชาชนได้รับความเดือดร้อนมาก เวลาเดินทางไปธุระหรือไปทำไร่ ทำนา เพราะถนนเป็นหลุมครอบคลุมบริเวณกว้าง ต้องใช้เวลาในการเดินทางมากพอสมควรกว่าจะถึงที่หมาย ก็ขอฝากด้วยครับ

(นายสุชล รวมครบุรี)

ประธานสภาเทศบาล

ขอบคุณท่านที่ปรึกษาบุญมีครับ ผมก็เป็นอีกคนหนึ่งที่ใช้เส้นทางสายนี้ในการเดินทางสัญจรเป็นประจำ นอกจากถนนจะชำรุดแล้วถนนยังแคบอีก เพราะมีเจ้าที่บริเวณนั้นบางคนได้ไถ่เข้ามายังไหล่ทางทำให้ถนนแคบ การเดินทางได้รับความลำบากอยู่แล้วก็ยิ่งเพิ่มความลำบากขึ้นไปอีก ซึ่งถนนเส้นนี้ก็อยู่ในแผนที่ท่านนายกจะดำเนินการอยู่แล้ว ก็ไม่จำเป็นต้องวิตกกังวลครับ

มีสมาชิกสภาท่านใดจะเสนอแนะเพิ่มเติมหรือมีเรื่องอื่น ๆ อีกหรือไม่เชิญครับ เมื่อไม่มีท่านใดแจ้งเพิ่มเติมแล้ว ผมขอนัดประชุมสภา สมัยสามัญ สมัยที่ 3 ครั้งที่ 2 ประจำปี พ.ศ. 2563 ในการพิจารณาร่างเทศบัญญัติงบประมาณจ่ายประจำปีงบประมาณ พ.ศ. 2564 วาระที่สองขั้นแปรญัตติ และวาระที่สามขั้นลงมติ ในวันที่ 28 สิงหาคม 2563 เวลา 09.00 น. ณ ห้องประชุมสภาเทศบาลตำบลครบุรีใต้ สำหรับการประชุมสภาเทศบาลตำบลครบุรีใต้ในวันนี้ ก็ได้ประชุมมาเป็นเวลาพอสมควรครบถ้วนตามระเบียบวาระที่แจ้งไว้ทุกวาระแล้ว ผมขอขอบคุณคณะผู้บริหาร สมาชิกสภา ปลัดเทศบาล หัวหน้าส่วนราชการทุกท่านที่เข้าร่วมประชุมโดยพร้อมเพรียงกัน และขอปิดการประชุมเพียงเท่านี้ ขอบคุณครับ

**เลิกประชุมเวลา 12.30 น.**

 ลงชื่อ อาคม ทองวงษา ผู้จดบันทึกการประชุม

 (นายอาคม ทองวงษา)

 เลขานุการสภาเทศบาลตำบลครบุรีใต้

 คณะกรรมการตรวจรายงานการประชุม ได้ดำเนินการตรวจรายงานการประชุมเรียบร้อยแล้ว เมื่อวันที่ 20 เดือน สิงหาคม พ.ศ. 2563 .จึงลงลายมือชื่อไว้เป็นหลักฐาน

ลงชื่อ วิสุทธิ์ ลาครบุรี ประธานกรรมการ

 (นายวิสุทธิ์ ลาครบุรี)

 ลงชื่อ วินัย จันสำโรง กรรมการ ลงชื่อ ชิต ซึมครบุรี กรรมการ

 (นายวินัย จันสำโรง) (นายชิต ซึมครบุรี)

 ลงชื่อ เกษร ไทยสำโรง กรรมการ ลงชื่อ โสภา จีนสำโรง กรรมการ

 (นางสาวเกษร ไทยสำโรง) (นางโสภา จีนสำโรง)

 สมาชิกสภาเทศบาลตำบลครบุรีใต้ มีมติรับรองรายงานการประชุมแล้ว เมื่อวันที่ 28 เดือน สิงหาคม พ.ศ. 2563 .

ลงชื่อ สุชล รวมครบุรี 0

 (นายสุชล รวมครบุรี)

 ประธานสภาเทศบาลตำบลครบุรีใต้